open-index/open-wikipedia-markdown huggingface dataset:
Посолскый уряд

**Посолскый уряд**,  *Посольский приказ* —  централна штатна инштитуция Русского царства, котра контроловала и рядила зносины з чужоземныма державами в роках 1549—1720.

## Взник
Посолскый уряд быв основаный в року 1549 при Иванѣ Грозном, а на челѣ уряду став *«посолскый дяк»* Иван Висковатов. На переломѣ стороча посолскый дяк мав  ай даколько товмачи и перекладательох.

## Штруктура и функции
Штруктурно уряд ся дѣлив подля териториално-штатных ознак на *«повытя»* (оддѣлы). Ку териториям, контролованым Посолскым урядом спочатку належали и такы, што были свѣжо припоены ку царству, напримѣр Сибирия. Посолскый уряд мав на функции обще ведѣня вонкашной политикы царства и вшитку поточну дипломацию: посыланя русскых посолств за границю, приятя и одпроваджаня чужоземных посолств, приготовлѣня текстох инштрукций (*«наказох»*) русскым послам и корешпонденция з нима, приготовлѣня догод, проваджаня догварьок, справа вшиткых приходячых чужоземцьох, окрем войсковых. В року1689 уряд мав уже 53 поддячых, 22 перекладателѣ и 17 товмачи.

## Далшый вывой
Од 18 фебруара 1700 взникла *Посолска путовна канцелария*, котра «перебывала там, де Його Величество», од року 1710 называна без окреслѣня «путовна». Канцелария перебрала на себе зносины зо Западнов Европов, побалтскыма штатами, Османсков империев, Польщов. За Посолскым урядом зостало справованя Малороссии, Сибирии и т.&nbsp;п. По завершѣню Великой сѣверной войны (1700–1720) *Посолска канцеларня* была перетворена на *[[Колегия загранича|Колегию загранича]]*.

## Жерела и одказы
* 
* 

## Референции

Катеґорія:История России
Карловицкый конгрес

**Карловицкый конгрес** (1698—1699) — меджинародный конгрес, котрый ся отворив в октобрѣ 1698 в Карловцях,  *Karlowitz* (нынѣ  Срѣмскы Карловци, Войводина, Сербия), скликаный про завязаня мирного договора меджи штатами Священной лигы (Священна римска империя, Венецка република, Русске царство и Рѣчь Посполита) з едной стороны и Османсков империев з другой стороны.

Карловицкому конгресу предходжав ряд военных поражок Османской империи од войск Священной лигы, включно з повным розгромом турецкых войск в року 1683 под Вѣдньом. Российска сторона усиловала ся о сполочну мирну догоду коалиции з Османсков империев, котра бы означала и сполочну подтримку ей претензий на  передачу завойованых територий при южных морях (Азов и нижный ток Днѣпра). Але якраз то не хотѣли партнеры в коалиции, ани в догварьках Великого посолства (1697–1698) тоту их позицию не подарило ся змѣнити. 

В конци лѣта 1697 османский султан выправив послѣдне велике тяжѣня на сѣвер, але быв дефинитивно розбитый в битцѣ при Зентѣ 11. септембра, наслѣдком чого пристав на догваряня. Мирный конгрес зышов ся в року 1698 в Срѣмскых Карловцях, недалеко од Београда. То было первый раз, же Турци прияли догваряня з коалициев европскых держав при посередництвѣ невтралных держав и наконець 26. януара 1699 вызнали свою поражку. Резултатом конгреса стала ся передача Княжества Ардял и векшой части Мадярского кральовства, выслободженых од Османской империи под контролу Австрии. Тото значно змалило турецкый вплыв в Европѣ и зробило Австрию доминуючов державов.

Карловицкый мир, подписаный в януарѣ 1699 через выниклы роспоры межди членами коалиции складовав ся з их окремых догод з Османсков империев, а Россия подписала лем примирѣня на два рокы, а остаточне урегулованя было досягнуте Константинопольскым миром (1700).

## Жерела и одказы
* 
* КАРЛОВИЦКИЙ КОНГРЕСС 1698–99 // **Большая российская энциклопедия**. Том 13. Москва, 2009, стр. 178 Верзия: 2016. Одчитане: 15.12.2020https://old.bigenc.ru/world_history/text/2047677
* 

## Референции

Катеґорія:История России
Карловицкый мир

**Карловицкый мир** — мирова догода, подписана 26. януара 1699 на Карловицком конгресѣ меджи членами Священной лигы (Священна римска империя, Венецка република, Русске царство и Рѣчь Посполита) з едной стороны и Османсков империев з другой стороны.

Догварькы ся зачали в октобрѣ 1698 при посередництвѣ Англии и Нидерландох. Через выниклый конфликт интересох членох коалиции Карловицкый мир склав ся зоз сепаратных догод меджи нима и Османсков империев, а Россия подписала лем примирѣня на два рокы, а остаточне урегулованя было досягнуте Константинопольскым миром (1700).

Австрия достала такой вшитку територия Мадярского кральовства (без малонаселеной части уже одвойованого Темеша, котру вернули Османам), Княжество Ардял, Хорватию и Славонию. Карловицкий мир обернув Австрию на едну з великых европскых держав.

Рѣчь Посполита достала назад Подолию з твердыньов Камянець, але вернула Османам заяты скорше молдавскы територии. Венецка република достала Морею (Пелопонез), часть Далмации и островы, котры завойовала. Карловицкый мир поклав конець османской експанзии в Европѣ и зачаткови вытѣснѣня Османох з континента.

## Жерела и одказы
* 
* 

## Референции

Катеґорія:История России

Катеґорія:Історія Европы
Венецка република

**Пресвѣтла република Венецка**,  *Serenissima Repubblica di Venezia* — од рока 697 по 1797 република в Европѣ зоз главным городом Венеция. Република з выбераным пановником, котрый ся называв *дожа*, екзистовала тысяч и сто рокы и была вызнамным економичным и торговым центром Середоморя.

## История

Город Венецию основали в року 421, по падѣ Римской империи племена Венетох, котры жили на островах и занимали ся рыболовом и добываньом соли. Спочатку была частьов Остготского кральовства, а од року 555 — Византии. Од конця VII. стороча — република, на челѣ котрой стояв *дожа*, выбераный мѣстныма панами и схвальованый екзархом Равенны. Од року 840 подля догоды меджи Византиев и Франками Венецка република достала самостойность и поступно стала ся великым пунктом транзитной торговли меджи Выходом и Западом, зачала бити властны стрѣберны дукаты. Од XI. стороча зачала росширяти свои територии. В XI. – XII. сторочах стала ся силнов морсков державов, влада *дожы* была ограничена *Радов мудрых*, котру выберали патриции. Од року 1310 зачали выберати екзекучный орган (суд) — *Раду десятьох*. Република ся перетворила на олигархичну, де влада была в руках 200–300 родин. Найвекшой проспериты досягла в XIV. – XV. сторочах. По заятю Турками Константинополя (1453) и великих географичных объявлѣнях утратила вызнам про меджинародну торговлю и зачала упадати. В року 1797 завойована Наполеоном и перестала екзистовати як самостойный штат, а стала ся частьов Австрии.

## Иредентизм
Од року 2010 ся указуе рух в италиянском регионѣ Венето, котрый голосить за свою цѣль зысканя независимости бывшых територий Венецкой републикы путьом демократичных выберанок. Але тот рух посямѣст маргиналный и не мать шансы на успѣх.

## Жерела и одказы
* 

## Референции

Катеґорія:Штаты і теріторії, котры основаны 697
Катеґорія:Штаты і теріторії, котры заникли 1797

Катеґорія:История Италии
Република споеных Нидерландох

**Република споеных Нидерландох**,  *Republiek der Zeven Verenigde Nederlanden* — исторична держава, полога и плоха котрой приблизно одповѣдала днешньому Кральовству Нидерланды и котра досягла статуса свѣтовой державы в XVII.сторочу.

## Предистория и взник
Од року 1482 высша влада над нидерландскыма землями перешла ку Габсбургам, кажда земля ся справовала штатгалтером, намѣстником краля. При Карлѣ V. Нидерланды зоставали меджи найбогатшыма землями Европы, але наростало незадовольство з того, же мусѣли платити на непрестанны його войны, а тыж з його политикы против протестантох. В року 1556 нидерландскы землѣ перешли його сынови Филипу II., испанскому кралю, твердому католикови, котрый быв ещи май непримиримый сопротив нидерландского сепаратизма и калвинизма. В року 1581 штатгалтер  выголосив независимость нидерландскых провинций од Испании. В число независимых провинций входили 7 земель: Гел­дерн, Гол­лан­дия, Зе­лан­дия, Ут­рехт, Фрис­лан­дия, Ове­рейс­сел, Гро­нин­ген, кажда з котрых мала представительство в Генералных штатах, высшом органѣ влады, и еще двѣ землѣ без представительства.

## Вывой
Република ся створила 26. юла 1581 и екзистовала до 18. януара 1795, коли была выголошена зависима од Франции Батавска република. Основов про створѣня републикы стала ся утрехтска уния з року 1579, котра споила повсталы провинции, жебы вылѣпшила их военску капациту. Коли пак были южны провинции (позднѣйшы Белгия и Луксембург), одзысканы Испаниев, семеро сѣверных провинций, споеных утрехтсков униев, стали ся новов независимов державов. 

Ей независимость была вызнана Испаниев в року 1609, а остаточно вестфалскым миром в року 1648. Понеже найвекшый вызнам мала земля Голландия, под тов назвов часто розумѣли цѣлу Републику споеных Нидерландох, котру тыж нажывали Голландсков републиков, або просто Голландиев. Од року 1586 калвинизм став ся штатнов вѣров републикы. Утрехтска уния была де факто конштитуциев републикы.

Два наступны стороча стали ся «золотым вѣком» републикы, котра вытворила свѣтову колониалну империю, несорозмѣрну з властныма ресурсами, стала ся меджинародным финанчным центром и вызнамным културным центром.

## Жерела и одказы
* **Шатохина-Мордвинцева Г. А.**: СОЕДИНЁННЫЕ ПРОВИНЦИИ //Большая российская энциклопедия. Том 30. Москва, 2015, стр. 575 Верзия: 2017. Одчитане: 17.12.2020https://old.bigenc.ru/world_history/text/3590209
* 

## Референции

Катеґорія:История Нидерландох
Утрехтска уния

**Утрехтска уния** — политична уния сѣверных нидерландскых провинций, завязана в Утрехтѣ 23. януара 1579.  

Утрехтска уния стала ся одповѣдьов на створену в зачатку януара Аррасску унию южных провинций и была актом, противным испанской владѣ. До утрехтской унии вошли сѣм протестантскых провинций Нидерландох: Голландия, Зеландия, Утрехт, Гелдерланд, Оверейссел, Фрисландия и Гронинген, котры ся злучили до единой державы зоз сполочнов владов и войском. Влада ся складовала путьом выберанок представительох од каждой провинции. Уния ся стала вызнамным кроком в розвою штату; хоть она формално не выголосила розрыв з испансков корунов, фактично вшиткы важны функции державной влады были переданы вибераным Генералным штатам провинций, котры установляли порядок збору даней, выдавали законы и мали право выголошовати войни и подписовати мир. В року 1581 Генералны штаты провинций утрехтской унии, официално одрекли вызнаня испанского краля за суверена Нидерландох и выголосили створѣня независимой Републикы споеных Нидерландох, котра наконець остаточно было вызнана в року 1648 (Вестфалскый мир).
 
## Жерела и одказы
* 

## Референции
Штатгалтер

**Штатгалтер**,  *Statthalter* (намѣстник) або **статгоудер**  *stadhouder* (буквално: мѣстодержатель) — в дакотрых штатах Европы урядник, котрый представляв штатну моц и справовав вызначену територию того штата.

Штатгалтерох часто называли тыж губернаторами. Кедь великость територии не дозволяла главѣ державы оперативно реаговати на подѣи в оддаленых провинциях, посылав там свого штатгалтера. 

Штатгалтеры были в дакотрых провинциях Германии, в Австрии, Нидерландах. Од року 1672 штатгалтерство ся стало наслѣдственным в Оранском домѣ.

## Жерела и одказы
* **Шатохина-Мордвинцева Г. А.**: СТАТХАУДЕР //Большая российская энциклопедия. Том&nbsp;31. Москва, 2016, стр.&nbsp;204 Верзия: 2017. Одчитане: 18.12.2020https://web.archive.org/web/20230221204903/https://old.bigenc.ru/world_history/text/4164507
* 

## Референции
Русске царство

**Ру́сске ца́рство** — назва российской державы меджи роками 1547 и 1721. 
## Взник  и вывой
Московскый пановник в року 1547, великый князь московскый Иван IV. Грозный быв помазаный на царство и прияв титулу  *великий государь, Божиею милостию царь и великий князь всея Руси, Владимирский, Московский, Новгородский, Псковский, Рязанский, Тверской, Югорский, Пермский, Вятцкий, Болгарский и иных*, в далшых роках росширену: *царь Казанский, царь Астраханский, царь Сибирский*, *и всея Северныя страны повелитель*. Иншы хоснованы назвы царства были в России: *Московское царство*, *Московское государство*; в Западной Европѣ:  *Moscovia* або *Russia*. Меджинародне вызнаня царской титулы пришло не нараз, але росло въедно з успѣхами росширѣня царства. В року 1552 было прилучене Казанске ханство, в року 1556 — Астраханске, так цѣлый базен Волгы припав царству, в року 1558 зачала ся война за Побалтя, на выходѣ ся зачало освоѣня Уралу и Сибирии. Зоз тыма росширѣнями моноетнична Русь перетворила ся на полиетничну Россию. В року 1554 пришло вызнаня од Англицкого кральовства, в року 1574 — од Священной римской империи. Але росширѣня на запад ся не подарило, а од югу наростало протистояня Османской империи.

Послѣдный царь Русского царства, Петро I., завойовав приступ ку Азовскому морю (1695–1696), а пак ся сконцентровав на добытю приступа ку Балтицкому во войнѣ зоз Швециев. Выграна Сѣверна война 1700–1721 вывела царство в число ведучых европскых великодержав.

## Хронология
* 1547 — Иван IV. Грозный ставать ся первым русскым царьом
* 1554 – 1560 — в Москвѣ на вызнаменаня покорѣня Казанского ханства выставили храм Василия Блаженного
* 1556 — Иван IV. Грозный добывать Астраханске ханство
* 1582 — козак Ермак Тимофѣевич розбивать войско сибирского хана при рѣцѣ Иртыш
* 1584 — смерть Ивана Грозного, його сын Федор, формалный царь, слабоумный, практично царство справуе його шовгор Борис Годунов
* 1598 – 1605 — царюе Борис Годунов, по його смерти зачинать ся «баламутна доба» царства
* 1613 — конець «баламутной добы»; царьом выбраный Михаил I. Романов, первый царь династии, котра зостане на тронѣ до року 1917
* 1666 — патриарх Никон выголошуе старовѣрцьох, котры одпорують заведжѣню богослужебных реформ, за розбивачох
* 1670 — бунт Степана Разина
* 1709 — Петро I. розбивать шведске войско под Полтавов; Швеция утрачуе контролу над Балтицкым морьом.
* 1712 — царь Петро I. переносить столицю царства до Санкт-Петербурга
* 1721 — Ништадтскый мирный договор, завершуючый Сѣверну войну, оддавать Ингрию, часть Карелии, Ливонию и Финландию русскому царству, котре ся ставать европсков великодержавов; Петро Великый бере титулу императора

## Жерела и одказы
* 
* **Хронология** //
## Референции

Катеґорія:История России
Барбово

**Барбово** (, , ) — село в Мукачовском районѣ Закарпатской области Украины, подряджене Макарьовской сельской радѣ.

## Административа
### Сельска рада
89624 Закарпатська обл., Мукачівський р-н, 
с. Макарьово, вул. Духновича, 36
телефон: 3803131-67-2-19 

Од року 2020 входить до Мукачовской громады.

## Полога
Село оддалене о  од Мукачова на юг и простерать ся до высушеного болота Серне, в селѣ тече рѣчка Бабичка.

## История
Перва упоминка о селѣ в жерелах&nbsp;— з&nbsp;року&nbsp;1428. Назва, вѣроятно, походить од властного имени (Бартоломей, Берталан), подля того, же стары назвы Barthhaza, Bárthháza, Barthausen. Од року 1763 ту ся розростать нѣмецка колония.

В року 1910 в селѣ зоз 1096&nbsp;обывательох были:  582&nbsp;Русины, 489&nbsp;Нѣмцѣ, 25&nbsp;Мадяре. Подля вѣры: грекокатолици&nbsp;— 595, римокатолици&nbsp;— 455, израелиты&nbsp;— 46. 

В року 1930 уже мали 1248&nbsp;обывательох, з них: 737&nbsp;Русины, 458&nbsp;Нѣмцѣ, 45&nbsp;Евреи, 7&nbsp;Мадяре, еден чужоземець. Подля вѣры: 662&nbsp;православны, 463&nbsp;римокатолици. В селѣ была русинска школа (3&nbsp;класы) и нѣмецка (2&nbsp;класы).

В 1930-х ту став ся резонансный криминалный злочин, за котрый писали новинкы, што пак стало ся основов про роман Карла Чапека *Гордубал*.

В року 1946 село *Барбово* было преименоване на *Бородівку*. В року 1995 село достало назад историчну назву

## Вызнамны родаци
* Йосиф Жупан (1904–1987), русинскый писатель
* Василь Гомоннай (1920–2004), педагог, професор, доктор педагогичных наук, заслуженый учитель Украины.

## Жерела и одказы
* **A történelmi Magyarország** atlasza és adattára 1914  
* **Sebestyén Zsolt**: Bereg megye helységneveinek etimológiai szótára http://mek.oszk.hu/11600/11640/11640.pdf  С.&nbsp;21
* **Ярослав Достал**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  Ярослав Достал. Підкарпатська Русь (Закарпаття періоду Чехословацької республіки: 1919–1938) 
* **Тронько П.** и др. (ред.) Історія міст і сіл України. Том 7. Закарпатська область. К. 1969.  С.&nbsp;431
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.  Сс.&nbsp;10–11  Одчитане: 2020-12-20
* '''Информер: Барбово'''

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Хрущовскый помягк

**Хрущовскый помягк** означать добу в истории Совѣтского союзу по Сталиновой смерти, котра тырвала од половкы пятьдесятых до половкы шѣстьдесятых рокох XX. стороча. Во внутрополитичном животѣ СССР настало подаяке полѣвлѣня и ослаблѣня тоталитной влады.

## Етимология
Назва добы споена з централнов поставов Никиты Сергеевича Хрущова, котрый в роках  быв во функции Первого секретаря Централного комитета КПСС. Окреслѣня *помягк*,  *оттепель*, — то была назва актуалной сензачной повѣсти Ильи Еренбурга, котра вышла в року 1954.

## Характеристика добы
Зачатком добы быв XX. зъѣзд КПСС во фебруарѣ 1956, котрый ся записав до истории главнѣ вдякы *Тайному реферату* Никиты Сергеевича Хрущова, в котром новый проводник партии вывюг наяво знеужитя з периода влады Сталина. Хоть сам реферат быв тайный, але його выголошѣня означало новый политичный курз, наслѣдкы котрого мож было скоро увидѣти явно в трансформации цѣлого совѣтского сполоченства, отворѣню даякой слободы в информации, умѣню, културѣ, економичном животѣ и меджинародных контактах. Тото мало великый и ненаворотный вплыв на свѣдомость цѣлых генераций. В меджинародном животѣ характерныма стали ся дотогды небывалы навщивы совѣтскыма проводниками своих западных опонентох и наспак. Але то тыж привело ку росту опозичных рухох и антисовѣтскых выступох (Польща, Мадярщина) и розрыву приятельства зоз Китайсков людовов републиков. Уже в наступных даколько роках были выданы постановлѣня Централного комитета КПСС, котрыма ся давала ориентация, же критиковати слободно лем сталинску добу. Критичный дух сполоченства ся указав в появѣ и чинности дисидентох, нелегалных публикациях. Дакотры писателѣ за свои публикации, появлены в заграничу, были шиканованы, аж и выказаны з СССР. За конець добы ся поважуе рок 1964, коли противникы Никиты Сергеевича Хрущова одсунули го з веджѣня и на його мѣсто пришов Леонид Брежнев.

## Жерела и одказы
* **Луковцева Т. А.** ОТТЕПЕЛЬ // Большая российская энциклопедия. Том&nbsp;24. Москва, 2014, стр.&nbsp;691 Верзия: 2016. Одчитане: 21.12.2020 
* 

## Референции
Никита Хрущов

**Никита Сергеевич Хрущов**,  *Никита Сергеевич Хрущёв*, , Калиновка, Курска губерния Российска империя —  Москва, СССР — совѣтскый партийный функционарь и штатник.

## Биография
Родив ся яко сын баняса в России, але далша його дорога споена з Украинов. В Донбасѣ працовав по рудокопнях, де став ся участником болшевицкого руху. Быв политичным комисарьом Червеной армады в часѣ домовой войны (1919–1921). Абсолвовав т.&nbsp;зв. робочу факулту в Донецком банском училищу (1922–1925). Поступив в партийной службѣ в Москвѣ и на Украинѣ и заслужив довѣру Сталина. В часѣ Другой свѣтовой войны зась быв  политичным комисарьом Червеной армады, а по войнѣ Первым секретарьом ЦК КП(б) Украины. Коли умер Сталин, владу подѣлили Георгий Маленков и даколько иншых, включаючи Хрущова, а наконець Хрущов став ся лидером (1953–1964). Умер на сердце в Москвѣ яко персоналный пензиста во вѣку 77 рокы.

## Политична карьера
При Сталинѣ быв його вѣрным прихылником и усиловным выконавательом вшыткых росказох. В часѣ великой чисткы концьом , коли Сталин одстраньовав своих потенциалных опонентох и критикох, Хрущов зостав едным з трьох регионалных секретарьох, котры пережили масовы екзекуции.

По смерти Сталина вступив до боя з  за лидерство и выграв.  1956 на XX. зъѣздѣ партии выступив зо своим сензачным тайным рефератом, де критиковав период влады Сталина, о наслѣдках свого чину ани сам ся не здогадовав.

Резултатом реферата и наступной десталинизации быв роскол меджинародного комунистичного руху и ослаблѣня його позиций во свѣтѣ. Перва проба одсунути Хрущова з ведучого поста была учинена уже в року 1957, але йому ся удало тоту пробу невтрализовати. Хрущов ещи раз вернув ся ку десталинизации на XXII. зъѣздѣ партии (1961), коли рѣшив одкрыти факты участи своих противникох, «антипартийной групы»  и  в репресиях, а пак десталинизацию гамовали, але зоперти тот процес уже не мож было. 

Од зачатку  все яснѣйше было видко роздѣл меджи обѣцянками и реалитов в СССР. 14. октобра 1964 на засѣданю Предсѣдництва ЦК КПСС быв Хрущов обвиненый з нечестованя ленинскых принципох колективного веджѣня, хамства, великых неуспѣхох вонкашной и внуторной политикы и было му понукнуто, жебы «добровольнѣ» одступив з причин «здоровелных и старшого вѣку». Хрущов мусѣв на то пристати. Была му придѣлена придѣлена персонална пензия и захранены вшиткы полеготы.

## Найвекшы вызнаменаня
* Герой Совѣтского Союза (1964), за выникаючы заслугы и з нагоды ;
* трикрат Герой Социалистичной Праци: 
** (1954), за выникаючы заслугы и з нагоды ; 
** (1957), за освоѣня нерушаных земель и парлагу;
** (1961), за розвой ракетного промысла и освоѣня козмосу.

## Интересны факты
* Н. С. Хрущов — еден з трьох совѣтскых лидерох, пиля  и , котры лишили пост не через смерть.

## Жерела и одказы
* 
* '''Хрущёв Никита Сергеевич''' //Справочник по истории Коммунистической партии и Советского Союза 1898 - 1991
* ХРУЩЁВ // **Большая российская энциклопедия**. Том&nbsp;34. Москва, 2017,  Верзия: 2020. Одчитане: 21.12.2020
## Референции

Катеґорія:СССР
Катеґорія:Політічны лідеры
Туриця

**Туриця** — село в бывшому Перечинскому районѣ Закарпатской области Украины (од 2020 в Турѣ Реметовськой громадѣ Ужгородского района). 
;Сельска рада:
:Турицька сільська рада89222, Закарпатська обл.,Ужгородський р-н, с.Туриця,вул. Центральна, 78
Село мало в минулости такы назвы, подля историчных жерел: *Turicha* (1398), Nagy Turyca (1690), Velika-Turica (1882), Nagyturjá (1903), Vel’ká  Turica (1927),  Nagyturica, Туриця (1944).

## Полога
Лежить в долинѣ рѣкы Туричка, о  од Перечина.

## История
Первый раз упомянуте в историчных документах в року 1398.

В року 1910 село мало 906 обывательох, з того: 877 — Русины, 22 — Мадяре.  Подля вѣры: 858 — грекокатолици, 42 — израелиты.

В року 1930 зоз 969 обывательох были: Русины — 898, Евреи — 34, Чехы и Словаци — 17, Мадяре — 6, чужоземцѣ — 14. Грекокатолицка религийна громада мала 914 вѣрникох и муровану церкву Св. Петра и Павла, 1830. В селѣ была жандарска станиця и русинска школа (4 класы). Интерьер церкви вымальовав Фердинанд Видра.

Украинска доба села зачала ся 27 октобра 1944 з приходом Червеной армады. В року 1969 село мало 1208 обывательох, восямрочну школу, клуб на 200 особ, библиотеку.

## Жерела и одказы
* **A történelmi Magyarország** atlasza és adattára 1914  
*  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  (pdf)  Стор.&nbsp;137
* **Тронько П.** и др. (ред.) Історія міст і сіл України. Том 7. Закарпатська область. К. 1969.  Стор.&nbsp;475
* **Федака Сергій.** Населені пункти і райони Закарпаття. Історично-географічний довідник. "Ліра". Ужгород, 2014.  https://books.google.com.ua/books?id=w4xGBAAAQBAJ&pg=PA217&lpg=PA217&dq=Туриця+Перечинського+району+Сергій+Федака&source=bl&ots=gEHCWzOF0a&sig=ACfU3U3jK7uD8waJN7KeLj5Aiba4mHN80Q&hl=uk&sa=X&ved=2ahUKEwik3dCav-LtAhXJCRAIHRgAD9MQ6AEwAnoECAMQAg#v=onepage&q=Туриця%20Перечинського%20району%20Сергій%20Федака&f=false  Стор.&nbsp;217
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Фердинанд Видра

**Фердинанд Видра**,  Vidra Ferdinánd, *1815 Весприм, Мадярске кральовство  –†1879, Бѣлкы, жупа Берег, Мадярске кральовство — мадярскый малярь, иконописатель, котрого значна часть робот зроблена про подкарпатскы храмы.

Учив ся на Академии умѣня во Вѣдню. Яко штипендиста быв посланый до Рима, де перебыв веце рокы (1840–1845), 
штудуючи малярство  добы барока.                                                                                                

В Римѣ намальовав свой образ *Паннония* (1844) и приготовив рисунок з образа Рафаела *Теология* (1846); обѣ тоты роботы пак трафили до Националного Музея в Будапештѣ. В року 1845 намальовав двѣ иконы про иконостас веспримского катедралного храма. Быв приятый за епархиалного маляря Мукачовской грекокатолицкой епархии и в року 1858 вымальовав унгварску катедралу.

В року 1859 вымальовав церкву Роздва Пресвятой Богородицѣ в Зарѣчовѣ Перечинского району. Його роботы были и часть образох про иконостас церквы Успѣня Пресвятой Богородицѣ в Мукачовѣ,

Подкарпатску творчость майстра мож роздѣлити на два периоды: спочатку переважно працовав в Ужанской долинѣ, ку той добѣ належать и роботы в Мукачовѣ, в другом периодѣ переселив ся до Бѣлок и працовав там ай по селах Иршавского района. 

Фердинанд Видра приношовав до мѣстного малярства поступы и принципы италианского позднього барока, його фрескы и ряд образох выникають композичным розмахом, декоративностьов колориту, динамиков и реалистичнов достовѣрностьов постав тай зображеного простору.

## Жерела и одказы
* 
* Vidra Ferdinand //**Révai nagy lexikona**. 19. köt. Révai Testvérek Irodalmi Intézet Részvénytársaság, Budapest. 1926  С.&nbsp;224.
* **Павленко Г. В.** Діячі історії, науки і культури Закарпаття. Малий енциклопедичний словник. Ужгород, 1999.   С.&nbsp;35.
* **Поп, Иван**: Видра Фердинанд //Энциклопедия Подкарпатской Руси. — Ужгород: Изд-во В.Падяка, 2001. — 431 с.   С.&nbsp;115.
* 
* 

## Референции

Катеґорія:Маляре
Зарѣчово

**Зарѣчово** — село в бывшом Перечинском районѣ (од року 2020 — в Ужгородском) Закарпатской области, административно належить ку Зарѣчовской сельской радѣ.

## Административа
;Сельска рада:
:Зарічівська сільська рада89212, Закарпатська обл.,Перечинський р-н, с.Зарічово,вул. Дружби, 1

Од року 2020 — в Перечинской громадѣ. 

## Полога
Лежить в лѣвом березѣ рѣкы Уг, о  од Перечина. правым берегом иде автодорога  и желѣзниця Ужгород–Львов, зо заставков Зарѣчово.

## История

Перва упоминка о селѣ походить з року 1409. Роком 1751 упоминать ся деревляна грекокатолицка церква Роздва Богородицѣ. А уже в року 1770 была высвячена нова мурована церква Рождества Пресвятой Богородицѣ. Печатка села з року 1858 *Печать веси Зарѣчовскія • Gemeinde Zaritschov* — видливе свѣдчѣня добы, коли до австро-мадярского урегулованя (1867) на мадярскых землях урядным языком быв нѣмецкый, а в Угорской Руси, управительом,  *főispán*, котрой в  быв Адолф Добрянскый, ещи ай русскый. В року 1859 церкву вымальовав Фердинанд Видра, як свѣдчить запис на тылѣ иконостаса.  

В року 1910 село мало 1993 обывательох: 1829 Русины, 127 Мадяре, 37 Нѣмцѣ. Подля вѣры: 1925 грекокатолици, 63 израелиты.

В року 1930 зоз 2049 обывательох были: 1951 Русины, 59 Евреи, 7 Чехы и Словаци, 5 Мадяре, 1 Нѣмець, 14 — иншых народностей, 12 — чужоземцѣ (без чехословацкого горожанства).

26. октобра 1944 Червена армада выслободила село од фашистох и зачала ся украинско-совѣтска доба истории. В року 1969 в селѣ были 2268 обывателѣ. Земледѣлска артѣль,  *Колгосп ім. 31 річниці Жовтня*,  мав 1170 голов маргы и  землѣ. За совѣтску добу выставили 410 хыж, желѣзобетонный мост через Уг, културный дом на 300 позирачи.

В року 1985 в едной тридѣлной хыжи з року 1902 и газдовскых прибудовах отворили музей *Лемковске обыстя*,  *Лемківська садиба*.

## Жерела и одказы
* **A történelmi Magyarország** atlasza és adattára 1914  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  http://www.twirpx.com/file/1775048/  С.&nbsp;138
* **Тронько П.** и др. (ред.) Історія міст і сіл України. Том 7. Закарпатська область. К. 1969.  С.&nbsp;473
* **Федака Сергій.** Населені пункти і райони Закарпаття. Історично-географічний довідник. "Ліра". Ужгород, 2014.  https://books.google.com.ua/books?id=w4xGBAAAQBAJ&pg=PA87&lpg=PA87&dq=Зарічово+Перечинського+району+Сергій+Федака&source=bl&ots=gEHCXwQLU7&sig=ACfU3U1aDYG2zERl11-ApZ5WDuUabvJHSg&hl=uk&sa=X&ved=2ahUKEwjd2ZutzeTtAhWqlIsKHaaBAVEQ6AEwBXoECAYQAg#v=onepage&q=Зарічово%20Перечинського%20району%20Сергій%20Федака&f=false  С.&nbsp;87
* 
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Весприм

**Весприм**,  *Veszprém*,  *Wesprim* або *Weißbrünn,*  *Vesprim* — город з правами жупы в западной части Мадярщины, центер жупы Весприм.

## Полога
Город лежить на пятьох горбах. Меджи вшиткыма центрами мадярскых жуп Весприм, зоз середньов вышков , положеный найвысше. З Будапештом звязаный главнов автодорогов **М07**, з Дьером дорогов **82**, з Балатонфюредом дорогов **73**.

## История
В IX. сторочу в городѣ уже была катедрала и замок. Од року 1552 аж до Карловицкого мира (1699) Весприм периодично быв окупованый Османами. Довга история захранила доднесь множество историчных и архитектурных памяток: давны домы, катедралу Святого Михаила, каплицю Гизеллы з цѣнныма фресками XIII. стороча, каштель епископа в штилу барока , францишканскый монастырь , и замок з Варошскыма воротами. 

## Економика  и наука
Весприм творить автодорожный, желѣзничный и торговый центер. Промысловый сектор города обсягуе автомобиловый, машинарскый, електроничный и комуникачный, потравиновый конарѣ, ставебництво, але ай информачны технологии. Е ту центер научных выгледовань и приготовлѣня кадрох про хемичный промысел, котрый ся вывинув з основаной ту в року 1949 хемично-промысловой факулты Техничной универзиты Будапешта.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.   С.&nbsp;101.
* 

## Референции

Катеґорія:Населены пункты Мадярьска
Ужок

**Ужок**, — село в Украинѣ, в Закарпатской области, в бывшом (до року 2020) Великоберезнянском районѣ, оддалене о 45&nbsp;км од бывшого районного центра. По реформѣ року 2020 село належить до Ужгородского району, входить до Ставненской териториалной громады, оддалене од Ужгорода о 84&nbsp;км. 
;Администрация :
: Ужоцька сільська рада
: 89031, c. Ужок, вул.Головна,3
: тел. 3803135-38-2-91

## История
Перва упоминка о селѣ походить з року 1582 з листины, потвержуючой, же властниками села суть Другеты.  Хоть Ужок быв основаный в XVI. сторочу, але на зачатку XVII. стороча село вымерло од мора. По часѣ было заселене приходниками з Галичины.

В року 1910 зоз 1045 обывательох Ужка были: 823 Русины, 130 Нѣмцѣ, 62 Мадяре. Подля вѣры: 843 грекокатолици, 125 израелиты, 65 римокатолици.

25. септембра 1914 российска армада прорвала ся через Ужоцкый просмык до Мадярщины, але уже 4. октобра была выбита назад. Ещи мѣсяць ся тягли тяжкы бои, в котрых оборонцѣ стратили 20% своих воякох. 

В боях были розбиты ужоцкы купелѣ, модерный балнеологичный курорт, котрый мав два домы з купелями (28 кабин), пять бунгаловох (60 цимрѣ), залы на шведску гимнастику, парк з фонтанов во формѣ фигуры Геркула, што ся бие з гидров. Тота фигура, зготовлена в року 1842, ся заховала и стоить днесь во дворѣ Ужгородского замку. В медживойновой, чехословацкой добѣ купелѣ были часточно обновлены и дале выуживали 7 мѣстных минералых жерел (три на питя, четыри на купелѣ), а тыж быв выбудованый готел *Шпорт* (в Другой свѣтовой войнѣ знищеный) на выхоснованя барз вгодных околичных теренох про лыжованя и туристику.

В року 1930 Ужок мав 1147 обывательох, з них были: 975 Русины, 72 Евреи, 62 Чехы и Словаци, 7 Мадяре, 31 чужоземцѣ. Грекокатолицка громада числила 974 вѣрникы. В селѣ была русинска школа (3 класы) и чешска (1 класа); жандарска станиця и мытниця ( финанцы).

В року 1944 в околици села на желѣзници Жорнава—Ужок успѣшны диверзии чинили партизаны оддѣлу . 16. октобра 1944 село выслободив од фашистох 18. стрѣлецкый корпус Червеной армады. З тым ся зачала писати украинско-совѣтска история села. В року 1969 в селѣ жили 1023 особы, была восямрочна школа, клуб и двѣ библиотекы. Селяне ся занимали овчарством и култивовали кромплѣ.

## Памяткы
Деревляна шатрова тризрубна церква XVIII. стороча (хранена державов), свѣтова дѣдовизна UNESCO.

## Жерела и одказы
* **A történelmi Magyarország** atlasza és adattára 1914  
* **Révai nagy lexikona**. 18. köt. Révai Testvérek Irodalmi Intézet Részvénytársaság, Budapest, 1925  С.&nbsp;663.
* **Sebestyén Zsolt**: Kárpátaljai helységnév-magyarázatok a Nagybereznai járásból https://web.archive.org/web/20210613122328/http://mnytud.arts.klte.hu/ht/4/13sebest.pdf  Сс.&nbsp;180–181.
* **Достал Я.** Підкарпатська Русь. (Закарпаття періоду Чехословацької республіки 1919–1938). Ужгород, 2014.  http://www.twirpx.com/file/1775048/  С.&nbsp;58.
* **Тронько П.** и др. (ред.). Історія міст і сіл Української РСР. Том 7. Закарпатська область. Київ, 1969.   С.&nbsp;202.

## Референции

Катеґорія:Населены пункты Украины
Катеґорія:Населены пункты Закарпатской области
Бунгалов

**Бунгалов**,  *bungalow* — партеровый дом зо спадовов стрѣхов, обычайно невеликый и часто обколесеный торнацом. Назва походить од индийского слова, котре означуе хыжу в бенгалском штилу, и пришло до Англии в добѣ британского панованя в Индии. Тот штил достав популарность в америцкых варошах в  рокох. Згрубша, його планованя таке: высока повала, великы дверѣ и облакы, торнац або стрѣшка, што давать тѣнь и чинить бунгалов барз комфортным при горячой климѣ. Зато бунгалов доднесь часто ся будуе як лѣтный котедж або обытный дом в теплых регионах, такых, як Калифорния.

## Жерела и одказы
* **Адамчик М.** Архитектура. Краткий справочник. — Минск: Харвест, 2004. — 624 с.   С.&nbsp;62.

## Референции
Нормализация (Чехословакия)

**Нормализация**,  *normalizace*,  *normalizácia* — доба чехословацкой истории, котра ся зачала по задушѣню Пражской яри в року 1968 инвазиев армад Варшавского пакта.

Демократизация чехословацкого сполоченства, зачата под проводом Александра Дубчека од конця року 1967 и продовжена в року 1968,  позната яко Пражска ярь, была прията совѣтскым веджѣньом як угроза цѣлому социалистичному блоку сферы вплыву СССР. Чехословацкым реформаторам даколько разы дали знати, же СССР не може терпѣти такый розвой, але реформы не перестали, зато совѣтске веджѣня нарядило военскый засяг. 21. августа 1968 военскы силы Варшавского пакта зачали окупацию Чехословакии. Дубчек и главны реформаторы были интернованы и доправлены до Москвы, де были принучены подписати протокол, же ся зачне «нормализация», при котрой реформы будуть скасованы, а совѣтске войско зостане в Чехословакии на далшы 23 рокы. 

А. Дубчек достав лист ЦК КПСС, де ся писало, же в Чехословакии дѣе организована контрареволуция, подпорована зо загранича, а КПЧ нич з тым не робить, а в конци было звыразнене, же совѣтска сторона лишать собѣ право сама зробити, што треба. Поступно з влады были одсунуты реформаторы и сам Дубчек. 17. апрѣля 1969 на його мѣсто наступив Густав Гусак, подля московской новинкы *Правда* — представитель «здоровых ленинскых сил», котрый за наступны 20 рокы одстранив вшитко, учинене в часѣ реформ и утримовав твердо дореформный порядок. Кедь в Дубчековой добѣ люде были политично активны, бо вѣрили, же своим критичным голосом годны ся домочи змѣны недоброго рѣшѣня, за Гусака уже были тихо, бо протесты были збыточны и небезпечны.  

Од зачатку нормализация выволала величезну волну емиграции. Жебы ю зоперти, влада мусѣла уже в року 1969 закрыти границѣ.

## Жерела и одказы
* 
* 

## Референции
Штрамберк

**Штрамберк**,  *Štramberk*,  *Stramberg* — мѣсто на Моравѣ в Моравскошлезском краю в окресѣ Новый Йичин.

## Полога
Штрамберк лежить в западном передгорю Бескидох, о  од Копршивнице, сѣдлиска автомобилкы *Татра*. Доминантов мѣста е замок Штрамберк з готичнов  высоков турньов *Труба*, диаметром , котра од року 1903 служить туристам як обзорня.

## История
* 1359 — подзамча Штрамберка достало статус мѣста од маркгрофа Йоганна Генрика Луксембургского. 
* 1624 — мѣсто переходить до властництва йезуитох. 
* 1642 — цѣсарь Фердинанд III. даровав Штрамберку право на двѣ рочны торговицѣ
* 1660 — од того року на Вознесѣня Господне ту ся служить одпуст на память легендарного витязства штрамберкскых христиан над  монголскым войском 8. мая 1241. 
* 1938 — Штрамберк яко судетска область окупованый Нѣмцями
* 1945, 6. май — выслободжѣня Штрамберка и депортация Нѣмцьох
* 1950 — закладене земледѣлске дружство
*1969 — Штрамберк достав статус памятковой резервации

## Вызнамны родаци
* Йиржи Ганзелка (1920–2003), чешскый путователь, писатель, новинарь, сценариста и  филмарь.

## Памяткы
Штрамберк мать велике число памяток. В центрѣ, на убочи Замковой горы е спадисте простоуголне *Намѣстя* з фонтанов. Захранило ся велике число зрубовых деревяных хыж людовой архитектуры, што было главнов причинов придѣлѣня мѣстови статуса  памятковой резервации.

## Жерела и одказы
* Официалный сайт

## Референции

## Галерия

Stramberk-2.jpg|Град Труба 
Stramberk overview.jpg|...и выгляд од него
Štramberk, Náměstí (3).jpg|Намѣстя
Štramberk, Zauličí str.jpg|Зрубовка
Югочешскый край

**Югочешскый край**,  *Jihočeský kraj* (до 30. мая 2001 — Budějovický kraj) — еден зоз 14 самосправных крайох Чешской републикы. 

## Полога
На западѣ межуе з Плзеньскым краем, на сѣверѣ зо Середочешскым краем, на сѣвервыходѣ з краем Высочина, на выходѣ мать курту границю з Югоморавскым краем. На югу з австрийсков федералнов земльов Верхня Австрия, на юговыходѣ зоз Нижньов Австриев, а на югозападѣ з нѣмецков федералнов земльов Бавария.

## Зложѣня
На день 1. януара 2020 зложѣня было таке:

## Жерела и одказы
* 
* 

## Референции
Доманин

**Доманин**,  *Domanín* — село в окресѣ Йиндржихув Градец Югочешского краю в Чешской републицѣ. Административно належить ку «малому окресу» Тршебонь. Обывательство — 390 особ (2020).

## История
Перва писемна упоминка походить з року 1367. Хроника села пише, же од року 1307 Доманин належав клаштеру августинианох, а по ликвидации клаштера цѣсарьом Йозефом II. став ся властностьов князя Яна Непомука зо Шварценберга. За гуситскых войн село было выпалене, а така судьба го постигла и в часѣ Тридцятьрочной войны.

Окрему историю мать модерна каплиця Св. Вацлава в центрѣ села. Каплицю выбудовало за свои грошѣ (над ) Министерство школства в року 1924, на тот час то были великы грошѣ. А зробило так за то, же село мало в старой каплици барз цѣнный образ *Покладаня Господа Исуса до гроба* з XIV. стороча, дарованый августинианами, а боячи ся, же го украдуть, або же ветешна каплиця завалить ся, оддали образ до чехословацкой штатной образарнѣ. Коштом министерства была зготовлена копия, котра умѣщена в новой каплици.

## Интересны факты
З Доманина походив прадѣдо закладателя главного города Бразилия, президента Бразилии (1956–1961) Жуселину Кубичка (1902–1976).

## Жерела и одказы
* 
*  
## Референции


Domanín (Jindřichův Hradec), deska na obecním úřadě.jpg| Памятна табла
Domanín, Church of Saint Giles 01.jpg|Костел Св. Юлии
Domanin kostel 1.jpg |Каплиця Св. Вацлава
Край Высочина

**Край Высочина**,  *Kraj Vysočina* (до мая 2001 — *Jihlavský kraj*, дале до юла 2011 просто *Vysočina*) — еден зоз 14 самосправных крайох Чешской републикы. Край мать около  обывательох и утримуе партнерскы односины зоз Закарпатсков областьов.

## Полога
Край Высочина на сѣверѣ межуе з Пардубицкым краем, на юговыходѣ з Югоморавскым краем, на югозападѣ з Югочешскым краем, а на сѣверозападѣ зо Середочешскым краем. Найюжнѣйша часть Краю Высочина лежить в оддалѣню  од штатной границѣ з Австриев.

## Зложѣня

## Жерела и одказы
* 
* 

## Референции

Высочина
Злинскый край

**Злинскый край**,  *Zlínský kraj* — еден зоз 14 самосправных крайох Чешской републикы. Число обывательох — особ.
;Крайскый уряд:
:Zlínský kraj
:třída Tomáše Bati 21
:761 90 Zlín
:tel. +420 577 043 111

## Полога
Злинскый край на югозападѣ межуе з Югоморавскым краем, на сѣверозападѣ з Оломоуцкым краем, на сѣверѣ з Моравскошлезскым краем, а на выходѣ зоз словацкыма Жилинскым ай Тренчинскым краем.

## Зложѣня
На день 1. януара 2020 зложѣня было таке:

## Жерела и одказы
* 
* 

## Референции
Плзеньскый край

**Плзеньскый край**,  *Plzeňský kraj* — еден зоз 14 самосправных крайох Чешской републикы. Число обывательох —  особ.
;Крайскый уряд:
:Krajský úřad Plzeňského kraje
:P.O. BOX 313, 
:Škroupova 18, 
:306 13 Plzeň
:tel. +420 377 195 111

## Полога
Плзеньскый край на сѣверозападѣ межуе з Карловарскым краем, на сѣверѣ мать куртеньку сполочну границю з Устецкым краем, на сѣверовыходѣ межуе зоз Середочешскым краем, на юговыходѣ з Югочешскым краем, а найдовжу сполочну границю мать на югозападѣ, зоз нѣмецков федералнов земльов Бавария. 

## Зложѣня

## Жерела и одказы
* 
* 

## Референции
(10173) Ганзелказикмунд

**(10173) Ганзелказикмунд**,   *10173 Hanzelkazikmund* —  планетка главного паса астероидох, котру объявили 21. апрѣля 1995 в обсерватории Ондржейов чешскы астрономы  и . Названа на честь путовательох  и  з Чехословакии,  котры навщѣвили 83 штаты на пятьох континентах в роках 1947–1950 з особным автом, и в роках 1959–1964 з накладяком.

Планетка *(10173) Ганзелказикмунд* ся обертать довкола Сонця з периодом  на середньом одстояню .

## Жерела и одказы
*  
*  

## Референции

Катеґорія:Астрономія
Ганзелказикмунд
Фридрих Дюрренматт

**Фридрих Дюрренматт**,  *Friedrich Dürrenmatt*, , Конолфинген коло Берна, Швайц – , Нушател, Швайц — нѣмецкоязычный драматик и прозаик, найвеце познатый своима сатиричныма трагикомичныма грами, котры творили ядро оброды нѣмецкого театра по Другой свѣтовой войнѣ.

## Биография
Походив з родины протестантского пастора. Штудовав филозофию, нѣмецку филологию, природны наукы в Цюриху и Бернѣ . Од року 1945 зачав публиковати свои повѣданя, а од року 1947 працовав яко професионалный писатель в швайцарскых новинках и часописах. В молодости Дюрренматт, котрый быв талентованый малярь, мусѣв выберати меджи литературов и малярством; а коли став ся професионалным писательом, зостав тыж и малярьом, илустратором властных книг.

В року 1946 побрав ся з актерков Лотти Гайслер, з котров мав сына Петера (1947) и дѣвок Барбару (1949) и Руф (1951). Овдовѣвши в року 1983, Дюрренматт по року побрав ся актерков и режисерков Шарлотте Керр. Умер на сердцьову недостаточность.

## Творба
Ф. Дюрренматт быв автором драм, детективок, повѣдань, радиовых драматизаций, а тыж начеркох, лекций и литературных теоретичных робот. Своима сатирами критиковав модерне сполоченство. Його работы звучать песимистично, поуживать иронию, парадокси и абсурдности. Их нееднозначность привела ку взнику обсяглой секундарной литературы. Дюрренматт вѣруе, же свѣт ся не дасть змѣнити, же е катастрофично запущеный, а зато не можеме чекати даякы радикалны перемѣны на лѣпше: всякы змѣны, подля нього лем фиксують або ещи згоршують тот стан. Його погляды на моралность днешного часу тыж песимистичны — поважовав, же вшитко ся дасть купити за грошѣ, а то ещи вецей казить свѣт. Подля його филозофии, вшитко ся ставать нагодов, а кедь и не так, та нагода мать найвекшу участку в каждой подѣи. Дѣла його повны чутя негораздности бытя, представлѣня свѣта як блазинця або темницѣ, де чоловѣк едночасно арештант и дозорець, кат и жертва.
## Важнѣйшы дѣла
* Судья и його кат (Der Richter und sein Henker, 1951)
* Визита старшой дамы (Der Besuch der alten Dame, 1956)
* Обѣцянка (Das Ver­sprechen, 1958)
* Фи­зи­ци (Die Physiker, 1962)

## Жерела и одказы
* **Павлова Н. С.** Глава 12. Фридрих Дюрренматт //История швейцарской литературы: в 3&nbsp;т., под ред. Н.&nbsp;С.&nbsp;Павловой. — М.: ИМЛИ РАН, 2002. — Т.&nbsp;1. — Сc.&nbsp;298–344. Доступне онлайн, PDF 
* **Стрельникова А. А.** ДЮРРЕНМАТТ //Большая российская энциклопедия. Том&nbsp;9. Москва, 2007, стр.&nbsp;492–493 Верзия: 2017. Одчитане: 30.12.2020https://old.bigenc.ru/literature/text/1973089
* 

## Референции
Екзарх

**Екза́рх**, од  *ἔξαρχος* *за­чи­на­тель, на­чал­ник; гла­ва*, в сучасности&nbsp;— титула церковной особы, началника великой церковной единицѣ, грецкый аналог латинской титулы *[[викарь]]*.

В истории екзистовало тыж велике число иншых вызнамох екзарха.

Основны историчны вызнамы были:
* в Старовѣкой Греции — главный жрець при храмѣ,
* во Византской империи — намѣстник императора;

В сучасности **екзарх** в христианской православной (або грекокатолицкой) и монофизитской церковной иерархии&nbsp;— глава екзархата, архиерей, подрядженый вылучно лем патриарху (ци католикосу) и поставленый в челѣ даколькых односно самостойных епархий або церковных округох, географично положеных за границями каноничной територии той мѣстной церкви, ку котрой припадать екзархат. 

## Жерела и одказы
*  
* **Барсов Н. И.**: Екзарх //Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. Одчитане: 2021-01-02
* **Давыдов И. П.**: Экзарх //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  С.&nbsp;1445.
*  

## Референции
2024

## Подѣи
### [[Януар]]
* 1. януар:
** Невызнана републіка Арцах офіціально довершила своє єствованя. Нагорный Карабах остаточно вернув ся пуд контроль Азербайджана.
** Ефіопія, Еґіпет, Іран, Скапчані Арабські Еміраты и Саудовська Аравія прикапчали ся ид БРІКС.
** Бразилія вступила в ОПЕК.
### [[Фебруар]]
### [[Марец]]
* 7. марец — приятя Швеції в НАТО.
* 22. марец — Теракт в «Крокус Сіті Холл» — терористичеська атака в Красногорськови.
### [[Апріль]]
8. апріль — Сонячноє затменя — повноє сонячноє затменя 139 сароса, повну фазу котрого мож было наблюдати на території Мексикы, США и Канады.
### [[Май]]
### [[Юн]]
### [[Юл]]
### [[Авґуст]]
### [[Септембер]]
### [[Октобер]]
### [[Новембер]]
### [[Децембер]]

## Уродили ся
### [[Януар]]
### [[Фебруар]]
### [[Марец]]
### [[Апріль]]
### [[Май]]
### [[Юн]]
### [[Юл]]
### [[Авґуст]]
### [[Септембер]]
### [[Октобер]]
### [[Новембер]]
### [[Децембер]]

## Умерли
### [[Януар]]
### [[Фебруар]]
### [[Марец]]
### [[Апріль]]
### [[Май]]
* 19. май — Ібрагім Раісі, іраньскый презідент (2021—2024).
### [[Юн]]
* 11. юн — Володимир Бѣланин, организатор промыслу, русинскый активиста, меценаш русинской културы.
### [[Юл]]
### [[Авґуст]]
* 18. авґуст — Ален Делон, французькый актор.
* 30. авґуст — Юрко Харитун, учитель, збератель русинского фолклору, русинскый поет в Словакии.
### [[Септембер]]
### [[Октобер]]
### [[Новембер]]
### [[Децембер]]
Сердцьовый напад

**Сердцьовый напад**, медицинскы называный **инфарктом миокарда**, смерть части миокарда, сердцьовой мускулы, выволана перерваньом притоку кровли ку той области. Сердцьовый напад взникать як резултат затканя корунарных артерий. Найчастѣйша причина того затканя — тромб, котрый ся усяде в области корунарной артерии, нагрублов холестериновов бляшков через атеросклерозу.

Обычайно инфаркт миокарда засягуе лѣву комору сердця, котра робить основну роботу и мать грубшу мускулу. 

;Факторы, проспѣваючы сердцьовому нападу:
* высоке кровне тискнѣня (гипертензия)
* цукровка
* надмѣрный уровень холестерина в кровли, отылость
* курѣня
* дѣдичность

Векша часть сердцьовых нападох ся ставать рано, коли силнѣе секреция гормонох, найме адреналина, норадреналина и кортизола, што наслѣдно звекшать потребу оксигена и артериальне тискнѣня.

;Симптомы:
* силный боль у грудьох, не устаючый по 30–60 минут, часто ся росширять на рукы, шию, плечи
* задышливость
* приспореный пулс
* почѣня
* мука на блюваня

В припадѣ приязного закончѣня хвороты на мѣстѣ змертвѣлой части миокарда по  ся справить рубець, котрый ся складать зоз вяжучой ткани. Але наслѣдком такого рубцьованя знижаться выконность миокарда и може ся вывинути сердцьова недостаточность.

## Жерела и одказы
*  
* **Руда М. Я.**: ИНФАРКТ МИОКАРДА // Большая российская энциклопедия. Том&nbsp;11. Москва, 2008, стр.&nbsp;475 Верзия: 2016. Одчитане: 04.01.2021https://old.bigenc.ru/medicine/text/2015535

## Референции

Катеґорія:Кардио-васкуларны хвороты
Катеґорія:Причины смерти